Wakaalada Wararka ee Reuters ayaa sheegtay in 11 askari oo Mareykan ah loo badinayo inay dhinteen kadib markii diyaarad helicopter ah oo ay ku tababaranayeen ku dhacday meel 80km dhanka Bari kajirta Pensacola.Ciidankan la aaminsan yahay inay shilka ku dhinteen ayaa la sheegay in 7 kamid ah ciidanka badda ka tirsanaayeen halka kuwa kalana ay aska caadi ah ahaayeen.Ilaa iyo hada lama xaqiijinin sababta dhalisay burburka diyaarada walow wararka qaar ay sheegayaan in deegaanada ciidanka ku tababaranayeen ay ceerayaamo ka jirtay.Wararku waxay sheegayaan in shilkan uu yahay kii ugu badnaa ee ka dhacad gudaha Mareykanka.
Madaxweynaha dalka Masar Cabdelfataax al-Sisi oo ka hadlay madasha shirka ayaa sheegay in hogaamiyaasha carbeed ay ku heshiiyeen inay wada dhsitaan ciidan militari si loo wajaho caqabadaha gobolka kajira. Dhismaha ciidankan carbeed ayaa la sheegay inay ka shaqeyn doonaan taliyaasha ciidanka ee dalalka xubnaha ka ah Jaamacada Carbta kuwaas oo soo diyaarin doona qaab dhismeedka ciidanka iyo qaabka farsamo ee loo mari doono dhismihiisa. Hadalka ka soo baxay Sharm-alsheekh ayaa wuxuu ka duwan yahay maahmaahdii hogaamiyaasha carbeed ku caan baxayn ee ay ahay waxay ku heshiiyeen inaysan heshiinin